[{"text_idx": "#000002", "text": "Mae rhai ohonom yn fewnblyg a rhai ohonom yn allblyg. Mae rhai ohonom yn hynod greadigol ac mae eraill yn anhygoel am adeiladu perthynas. Rydyn ni'n gwerthfawrogi'r cyfan yn llwyr ac yn croesawu amrywiaeth!Rydym wedi gweithio\u2019n galed i greu a chynnal diwylliant gweithle lle mae llesiant ein gweithwyr yn flaenoriaeth. Mae llesiant yn ei ystyr ehangaf yn ymwneud a\u0302 chreu\u2019r amodau cywir i ni ffynnu."}, {"text_idx": "#000003", "text": "Rydym wedi datblygu diwylliant sy\u2019n anelu at gefnogi\u2019r canlynol;"}, {"text_idx": "#000004", "text": "Cydbwysedd iach rhwng bywyd a gwaith\nAmser i wneud pethau sy\u2019n bwysig i\u2019n ti\u0302m, y tu allan i\u2019r swyddfa a bod yn hyderus gan wybod ei bod yn iawn \u2018diffodd o waith\u2019\nCysylltiad a\u0302\u2019n cydweithwyr, gan wybod bod ein hangen i gael amser gydag eraill ac amser yn unig yn cael ei barchu\nMan lle rydym yn teimlo\u2019n ddiogel i ddangos ein gwendidau a chael ein parchu"}, {"text_idx": "#000005", "text": "Mae ein Haddewid Llesiant yn nodi ethos ein ti\u0302m i alluogi llesiant cadarnhaol. Mae gweithio o bell wedi rhoi her wirioneddol i ni ddod o hyd i ffyrdd o gadw mewn cysylltiad fel bodau cymdeithasol."}, {"text_idx": "#000007", "text": "Rydym yn cydnabod y pwysau ychwanegol hyn a\u2019r ymchwil sy\u2019n dweud y dylem gynyddu lefel, amrywiaeth ac ansawdd y cyswllt cymdeithasol sydd gennym fel Ti\u0302m."}, {"text_idx": "#000009", "text": "Rydym yn annog ein ti\u0302m i fwynhau manteision byd natur a mynd allan i\u2019r awyr agored mor aml ag y gallant. Rydym yn aml yn cynnal cyfarfodydd ti\u0302m awyr agored a \u2018Cherdded a Sgyrsiau\u2019 ar gyfer trafodaethau un i un a thrafodaethau ti\u0302m."}, {"text_idx": "#000010", "text": "I gefnogi ein nod o gyflawni Cymru a\u0302 diwylliant bywiog lle mae\u2019r Gymraeg yn ffynnu, mae llawer o\u2019n ti\u0302m naill ai\u2019n siaradwyr Cymraeg rhugl neu, ymhell ar eu ffordd i gyflawni hyn. Cynhelir \u2018Clwb Cymraeg\u2019 a arweinir gan weithwyr bob yn ail fis er mwyn i gydweithwyr ymarfer eu sgiliau iaith, gan sgwrsio a chyflwyno trwy gyfrwng y Gymraeg yn unig."}, {"text_idx": "#000011", "text": "Mae dilyn ei brosesau gwario cynaliadwy yn golygu bod ein swyddfa yn cefnogi ystod eang o fusnesau lleol sy\u2019n cadw arian i gylchredeg yn yr economi leol, yn cefnogi lles cymunedol ac yn helpu i leihau effeithiau amgylcheddol. Mae gweithio gyda mentrau cymdeithasol a busnesau sydd a\u0302 chenhadaeth gymdeithasol gref wedi helpu ein Swyddfa i gynyddu ei heffaith hyd yn oed ymhellach."}, {"text_idx": "#000012", "text": "Mae gennym berthynas hirsefydlog gyda bigmoose, elusen a menter gymdeithasol ddi-elw sy\u2019n cefnogi pobl sydd wedi profi digartrefedd a phroblemau iechyd meddwl, gan ddefnyddio eu caffi fel lleoliad cyfarfod, prynu eu cynnyrch a chymryd rhan yn eu digwyddiadau elusennol."}, {"text_idx": "#000013", "text": "Anogir ein Ti\u0302m i ddefnyddio\u2019r dull mwyaf cost effeithiol a charbon isel o deithio, llety a lletygarwch. Rydym hefyd wedi llofnodi Siarter Teithio Llesol Cymru sy\u2019n cynnwys cyfres o gamau gweithredu y mae sefydliadau\u2019n ymrwymo\u2019n gyhoeddus iddynt, i ddangos eu hymrwymiad i gefnogi cerdded, beicio, trafnidiaeth gyhoeddus, a defnyddio cerbydau allyriadau isel iawn."}, {"text_idx": "#000015", "text": "Cydbwysedd iach rhwng bywyd a gwaith"}, {"text_idx": "#000016", "text": "Rydym yn hyrwyddo\u2019n gadarn y syniad o sicrhau cydbwysedd yn ein bywydau ac i\u2019n helpu i gadw at ein harwyddair \u2018caru gwaith, mwynhau bywyd!\u2019, mae ein fframwaith Gweithio Unrhyw Le Unrhyw Bryd yn ein galluogi i gael dewis a hyblygrwydd yn y canol."}, {"text_idx": "#000017", "text": "Rydym wedi mabwysiadu\u2019r Wythnos Waith Fyrrach ac wedi gweithredu\u2019r hyn sy\u2019n cyfateb i waith 4 diwrnod yr wythnos ers y pandemig COVID heb golli unrhyw gyflog. Mae\u2019r ffordd drawsnewidiol hon o weithio wedi gweld cynnydd yn llesiant ein ti\u0302m ond mae hefyd wedi ein helpu i recriwtio a chadw pobl/talent anhygoel."}, {"text_idx": "#000019", "text": "Gall cydweithwyr gymryd hyd at bum diwrnod y flwyddyn a\u0302 tha\u0302l ar gyfer argyfyngau domestig brys; mae hyn yn codi i 10 os oes angen i\u2019r gweithiwr adael cartref neu gael mynediad i loches. Ers hynny mae\u2019r polisi wedi\u2019i fabwysiadu gan Gyngor Castell-nedd Port Talbot a Llywodraeth Cymru, gyda mwy o gyrff cyhoeddus i\u2019w ddilyn."}, {"text_idx": "#000021", "text": "O dan y polisi hwn, gall gweithwyr sy\u2019n gweithio i Gomisiynydd Cenedlaethau\u2019r Dyfodol wneud cais am grant arian parod o hyd at \u00a3500, blaenswm cyflog neu fenthyciad o hyd at \u00a35,000 i helpu i dalu am unrhyw beth o gostau adleoli gan gynnwys rhent neu flaendal ar gartref, i gyflenwadau hanfodol."}, {"text_idx": "#000022", "text": "Gwiriwyd y polisi gyda Bawso; sefydliad sy\u2019n cefnogi cymunedau Du, Asiaidd a Lleiafrifoedd Ethnig sy\u2019n ddioddefwyr cam-drin a chamfanteisio."}, {"text_idx": "#000023", "text": "Mae gennym hefyd fwy o bractisau sy\u2019n sicrhau bod llesiant ein ti\u0302m yn parhau i fod wrth wraidd ein gweithrediad, megis;"}, {"text_idx": "#000024", "text": "Ymrwymiad i interniaethau a\u0302 tha\u0302l llawn\nModel \u2018Cheerleader\u2019 \u2013 ein fframwaith perfformiad ac atebolrwydd\nCwpan Calon \u2013 cydnabyddiaeth wythnosol rhwng cyfoedion"}, {"text_idx": "#000026", "text": "Dyma rai yn unig o\u2019r arferion gwaith rydym wedi\u2019u rhoi ar waith i sicrhau llesiant ein gweithwyr.Rydyn ni\u2019n Gweithredu heddiw ar gyfer gwell yfory i\u2019n staff."}, {"text_idx": "#000029", "text": "Gallwch weld holl fideos \u2018Ein Diwylliant\u2019 ar ein YouTube yma."}]